Sommerlejr og corona

Der er altid en risiko ved at tage mange mennesker afsted på tur sammen og derfor skal I som forældre vide, hvad vi gør for at minimere smitterisikoen og hvad vi gør, hvis det går galt.

**Inden vi tager afsted**

* Send kun dit barn afsted hvis han/hun er frisk og symptomfri
* Tag (gerne) en test inden og tag kun med hvis den er negativ
* Aftal med bedsteforældre, naboer, onkler eller lign. hvis I ikke selv kan hente jeres barn, hvis nu han/hun bliver nødt til at tage hjem før tid. Og oplys hvem det er til os ledere, så vi ved hvem vi skal hive fat i.

**Mens vi er afsted**

* Vi arbejder og sover i mindre hold
* Alle aktiviteter (undtagen toiletbesøg og bad) foregår udendørs
* Maden serveres af få personer, så alle ikke rører ved opøse-skeer osv.
* Der er ekstra hygiejne omkring madlavning
* Vi spritter løbende hænder og værktøj af
* Vi planlægger aktiviteter så nærkontakt kun er kortvarig

**Hvis nogen bliver syge**

* Så isolerer vi barnet og ringer for at aftale afhentning
* Vi opfordrer også til at barnet testes og at vi får besked om resultatet, så vi kan reagere efter det.